અહીં સંગ્રહ કરવામાં આવેલી કલાકૃતિઓમાં ખૂબ જ વિવિધતા જોવા મળે છે. તેમાં બ્રિટિશ ઈસ્ટ ઇન્ડિયા કંપનીના સોફાસેટ, ચાંદોદમાં ચિતરાયેલાં કૃષ્ણલીલાનાં ચિત્રો, કિનખાબ, શેતરંજીઓ, બાંધણી, પાટણનાં પટોળાં, કાઠિયાવાડી ચણિયા-કાંચળી, અકોટાથી મળી આવેલાં પથ્થરનાં શિલ્પ, લાકડામાંથી બનાવેલા વૈષ્ણવ સંપ્રદાયના રથ, સીસમનાં કોતરણીવાળાં લેખન મેજ, સાટીનના પડદા તથા વેલ્વેટની ચાદરો સમાવેશ પામે છે.